
WATCHR - azonosítás arcfelismeréssel

Az arcfelismerés problémájával, már évek óta foglalkoznak, de még mindig nincs teljesen megoldva, hisz mindenképp számítani kell bizonyos mértékű mérési hibákra. Azonban a gépek teljesítményének növekedésével, egyre pontosabb és teljesítmény igényesebb algoritmusok válnak futási időben használhatóvá, így egyre jobb megoldások készülnek.
A dolgozatnak két feladatot is meg kell oldania, először sikeresen detektálni kell az arcot, ezután pedig, az arcfelismerés problémáját kell megoldani. Mindkét probléma megoldására, rengeteg megközelítés található az irodalomban, ezekből a meghatározóbbakat az prezentáció részletesen ismerteti.
Rengeteg kereskedelmi és kutatási célú hasonló rendszer letézik, ezek egy része elemzésre került a saját megvalósítás előtt. Ezen rendszerek közül, célok és megvalósítás tekintetében, a Myra nevű arcfelismerő rendszerhez hasonlítható a jelen dolgozat. Ehhez a projekthez viszonyítva a dolgozat célja, hogy képes legyen valósidejű, megbízható arcfelismerést végezni, ehhez, pedig egyszerre több féle módszer alkalmazása szükséges.
Mind az arcdetektálás és arcfelismerés során holisztikus módszereket használok. Az arcdetektálásához, a Haar jellemzőket használó Viola-Jones objektum detektálót, míg felismeréshez a saját arcok módszerét, és az edge mapping algoritmusokat használom.
A megvizsgált hasonló rendszerekhez viszonyítva, a több algoritmus használata, és ezek eredményeinek kombinálása jelent komoly előrelépést.
A megvalósítás C# programnyelvben, .NET keretrendszerben, OpenCV, Aforge.NET és Accord.NET képfeldolgozó rutinokat tartalmazó függvény könyvtárak felhasználásával történik.
A befejező rész bemutatja a futási eredményeket, az algoritmusokban használt paraméterek megválasztásának módját, az algoritmusok nyújtotta találati arányokat.



